《题钟侍御理蔬小筑》
明代·李应兰

与君曾上郭生台，帝里春光醉客杯。沧海何年双剑别，风尘回首二毛催。

桔槔莫问于陵业，侍从还徵司马才。直待安车悬岁晏，抱琴长傍碧山来。

作者简介：李应兰，字如卿。东莞人。明世宗嘉靖四十四年（一五六五）进士。官至福州太守。著有《罗浮漫语》。清黄登《岭南五朝诗选》卷四、民国张其淦《东莞诗录》卷一三有传。